রে ব্র্যাডবেরি

**রে ডগলাস ব্র্যাডবেরি** (, ; ২২ আগস্ট ১৯২০ - ৫ জুন ২০১২) ছিলেন একজন মার্কিন লেখক ও চিত্রনাট্যকার। তিনি অলীক কল্পকাহিনী, বিজ্ঞান কল্পকাহিনী, ভীতিপ্রদ সাহিত্য, ও রহস্যকাহিনিসহ বিভিন্ন ধরনের কথাসাহিত্য রচনা করেছেন। প্রতীকী ডিস্টোপিয়ান উপন্যাস *ফারেনহাইট ফোর ফিফটি ওয়ান* (১৯৫৩) এবং তাঁর বিজ্ঞান কল্পকাহিনি ও ভীতিপ্রদ গল্পের সংকলনের জন্য প্রসিদ্ধ ব্র্যাডবেরি বিংশ ও একবিংশ শতাব্দীর অন্যতম প্রখ্যাত মার্কিন লেখক। তাঁর উল্লেখযোগ্য কর্মসমূহ হলো *দ্য মার্শিয়ান ক্রনিকলস* (১৯৫০), *দি ইলাস্ট্রেটেড ম্যান* (১৯৫১) ও *আই সিং দ্য বডি ইলেকট্রিক* (১৯৬৯)। তাঁর বেশিরভাগ উল্লেখযোগ্য রচনা কল্পনাধর্মী সাহিত্যকর্ম হলেও তিনি অন্যান্য ধারার সাহিত্যও রচনা করেছেন, তন্মধ্যে রয়েছে *ড্যান্ডেলিয়ন ওয়াইন* (১৯৫৭) এবং কল্পিত স্মৃতিকথা *গ্রিন শ্যাডোস, হোয়াইট হোয়েল* (১৯৯২)।

ব্র্যাডবেরি অসংখ্য পুরস্কার অর্জন করেছেন, তন্মধ্যে রয়েছে ২০০৭ সালের পুলিৎজার পুরস্কার। তিনি কয়েকটি চলচ্চিত্র ও টেলিভিশনের পাণ্ডুলিপি রচনা ও পরামর্শ প্রদান করেছেন, সেগুলো হলো *মবি ডিক* ও *ইট কেম ফ্রম আউটার স্পেস*। তাঁর অনেকগুলো সাহিত্যকর্ম কমিক বই, টেলিভিশন ও চলচ্চিত্রে রূপায়িত করা হয়েছে।

২০১২ সালের তাঁর মৃত্যুর পর *[[দ্য নিউ ইয়র্ক টাইমস]]* ব্র্যাডবেরিকে "মূলধারার সাহিত্যে আধুনিক বিজ্ঞান কল্পকাহিনি নিয়ে আসা গুরুত্বপূর্ণ লেখক" বলে উল্লেখ করে।

## প্রারম্ভিক জীবন
ব্র্যাডবেরি ১৯২০ সালের ২২শে আগস্ট ইলিনয় অঙ্গরাজ্যের ওয়াউকেগ্যানে জন্মগ্রহণ করেন। তার মাতা এস্থার (মোবের্গ) ব্র্যাডবেরি (১৮৮৮-১৯৬৬) ছিলেন সুয়েডীয় অভিবাসী এবং পিতা লিওনার্ড স্পাউল্ডিং ব্র্যাডবেরি (১৮৯০-১৯৫৭) ছিলেন ইংরেজ বংশোদ্ভূত পাওয়ার ও টেলিফোন লাইনম্যান তার নামের মধ্যাংশ "ডগলাস" রাখা হয় অভিনেতা ডগলাস ফেয়ারব্যাঙ্কসের নামানুসারে। ব্র্যাডবেরি মার্কিন শেকসপিয়ারীয় পণ্ডিত ডগলাস স্পাউল্ডিঙের আত্মীয় এবং ১৬৭২ সালে সালেম ডাকিনিবিদ্যা মামলার অপরাধীদের একজন ম্যারি ব্র্যাডবেরির বংশধর।

## পুরস্কার ও সম্মাননা
* ১৯৮৪ - *ফারেনহাইট ফোর ফিফটি ওয়ান* উপন্যাসের জন্য প্রমিথিউস পুরস্কার
* ১৯৯২ - তার নামানুসারের একটি গ্রহাণুর নামকরণ করা হয় ৯৭৬৬ ব্র্যাডবেরি
* ১৯৯৪ - টুলসা লাইব্রেরি ট্রাস্ট কর্তৃক প্রদত্ত বার্ষিক হেলমেরিখ পুরস্কার
* ১৯৯৪ - *দ্য হ্যালোউইন ট্রি*-এর চিত্রনাট্যের জন্য ডেটাইম এমি পুরস্কার জয়
* ২০০০ - ন্যাশনাল বুক ফাউন্ডেশন থেকে মার্কিন সাহিত্যে অনবদ্য অবদানের জন্য পদক লাভ
* ২০০২ - চলচ্চিত্র শিল্পে তার অবদানের জন্য ২০০২ সালের ১লা এপ্রিল হলিউড ওয়াক অব ফেমে তার নামাঙ্কিত তারকা খচিত হয়
* ২০০৩ - উডবারি বিশ্ববিদ্যালয় থেকে সম্মানসূচক ডক্টরেট লাভ
* ২০০৪ - ২০০৪ সালের ১৭ই নভেম্বর রাষ্ট্রপতি জর্জ ডব্লিউ. বুশ ও ফার্স্ট লেডি লরা বুশের নিকট থেকে জাতীয় শিল্পকলা পদক লাভ

## তথ্যসূত্র

## বহিঃসংযোগ

* 
* ইন্ডিয়ানা বিশ্ববিদ্যালয়-এ Center for Ray Bradbury Studies 
* 
* 
* 
* 
* 
* 
* 

বিষয়শ্রেণী:১৯২০-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ছোটগল্পকার
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:ইলিনয়ের ঔপন্যাসিক
বিষয়শ্রেণী:ইলিনয়ের চিত্রনাট্যকার
বিষয়শ্রেণী:ইলিনয়ের লেখক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন বিজ্ঞান কল্পকাহিনী লেখক
বিষয়শ্রেণী:পুলিৎজার পুরস্কার বিজয়ী
বিষয়শ্রেণী:প্রমিথিউস পুরস্কার বিজয়ী
বিষয়শ্রেণী:মার্কিন পুরুষ প্রাবন্ধিক
বিষয়শ্রেণী:জাদুবাস্তবতাবাদ লেখক
বিষয়শ্রেণী:মহাকবি
বিষয়শ্রেণী:পুরাণপ্রসূ সাহিত্যিক
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন স্মৃতিকথাকার
বিষয়শ্রেণী:প্রযুক্তির দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:২০শ শতাব্দীর মার্কিন প্রাবন্ধিক
বিষয়শ্রেণী:২০শ শতাব্দীর মার্কিন কবি
বিষয়শ্রেণী:২১শ শতাব্দীর মার্কিন কবি
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:লস অ্যাঞ্জেলেসের লেখক
বিষয়শ্রেণী:মার্কিন পুরুষ নাট্যকার